# **OBČINA TRZIN**

**Župan Občine Trzin**

Številka: 19-3/2012

Datum: 7.11.2012

**OBČINSKEMU SVETU OBČINE TRZIN**

#### Zadeva: Pravilnik o štipendiranju v občini Trzin

**Namen:** Sprejem Pravilnika o štipendiranju v občini Trzin

**Pravna podlaga:** Zakon o lokalni samoupravi (Ur.l.RS št. 94/07 – UPB 2, [27/2008](http://www.uradni-list.si/1/objava.jsp?urlid=200827&stevilka=997) Odl.US: Up-2925/07-15, U-I-21/07-18, [76/2008](http://www.uradni-list.si/1/objava.jsp?urlid=200876&stevilka=3347), [79/2009](http://www.uradni-list.si/1/objava.jsp?urlid=200979&stevilka=3437), [51/2010](http://www.uradni-list.si/1/objava.jsp?urlid=201051&stevilka=2763) in 40/2012- ZUJF), Zakon o štipendiranju (Ur.l.RS, št. 59/07, 63/07, 40/09, 62/10-ZUPJS, 40/12-ZUJF), 9. člen Statuta Občine Trzin (Ur. vestnik Občine Trzin št. 2/99, 4/00, 5/03, 2/06 in 8/06)

**Predlagatelj:** Župan Anton Peršak

**Poročevalca:** Župan Anton Peršak in referent II Marjeta Trstenjak

**Obrazložitev:**

Občina Trzin na podlagi Pravilnika o štipendiranju (Uradni vestnik Občine Trzin št. 7/03 in 12/10) razpisuje štipendije za nadarjene, štipendije za otroke iz manj premožnih družin in enkratne štipendije.

V šolskem letu 2011/12 smo štipendirali 10 štipendistov, od tega 1 iz manj premožnih družin, ostalih 9 je bilo za nadarjene. Od 10 štipendij so bili 3 študenti in 7 dijakov. Z novim šolskim letom se je izteklo 5 štipendij.

Zakon o uveljavljanju pravic iz javnih sredstev (Ur.l.RS,št. 62/10, 40/11, 40/12 – ZUJF, 57/12-ZPCP-2D) je zvišal cenzus in pogoje za dodelitev državnih štipendij. Poleg dohodka se upošteva tudi premoženje družine. Državni cenzus določa, da povprečni mesečni dohodek na družinskega člana v preteklem letu ne presega 64% neto povprečne plače na družinskega člana (631,92 EUR) oziroma do šolskega leta 2013/14 po Zakonu o uravnoteženju javnih financ 53% (523,32 EUR).

Občinski cenzus za štipendije za otroke iz manj premožnih družin določa, da kandidat in njegova družina s svojimi dohodki ne sme presegati državnega cenzusa za več kot 40%. To pomeni, da ne sme presegati 732,65 EUR na mesec na družinskega člana, kar ni malo. Zaradi navedenega v oktobru ni bila razpisana štipendija za otroke iz manj premožnih družin in je sprememba pravilnika nujna. Razpisane pa so bile 4 štipendije za nadarjene, ki niso vezane na dohodkovno in premoženjsko stanje družine.

Obstoječi pravilnik nadomeščamo z novim, s katerim želimo odpraviti nejasnosti oziroma pomanjkljivosti, ki so se pokazale z leti izvrševanja ter uskladitev z veljavno zakonodajo.

Gradivu je priložen delovni pripomoček, v katerem je veljavni pravilnik s spremembami v črni barvi, predlagane spremembe pa v rdeči barvi.

4. člen je zaradi večje preglednosti združen s 3. členom, ki določa splošne pogoje za pridobitev štipendije.

V 5. členu se spreminja usklajevanje višine štipendij z zajamčeno plačo, ki se od leta 2006 ni spremenila, z inflacijo oz. deflacijo v višini 50% januarja vsako leto.

Pri enkratni štipendiji se v 8. členu doda izpopolnjevalni tečaj za učence srednje glasbene šole.

V 9. členu se spreminja dohodkovni cenzus za dodelitev štipendije kandidatu iz manj premožne družine in upoštevanje premoženja poleg dohodkov.

V 10. členu so dopolnitve prilog, ki jih je potrebno priložiti prijavi na razpis.

V 13. členu je pri dokazilih dodano še dokazilo o zaključku šolanja.

14. člen po novem določa, da štipendija lahko miruje iz opravičljivih zdravstvenih razlogov največ 1 šolsko ali študijsko leto.

V 16. členu je dodano, da mora štipendijo vrniti štipendist, ki ni zaključil šolanja.

V 15. členu je dodano, da štipendija preneha v primeru zaposlitve ali samozaposlitve.

V 17. členu so spremembe pri sestavnih članih komisije.

V 18. členu je dodano, da se lahko razmerje glede vrste štipendije, ki se podeli, na podlagi odločitve komisije v teku postopka v primeru nezadostnega števila kandidatov ali neizpolnjevanja pogojev, spremeni.

**Predlog sklepa:**

Občinski svet Občine Trzin je na podlagi Zakona o lokalni samoupravi (Ur.l.RS št. 94/07 – UPB 2, [27/2008](http://www.uradni-list.si/1/objava.jsp?urlid=200827&stevilka=997) Odl.US: Up-2925/07-15, U-I-21/07-18, [76/2008](http://www.uradni-list.si/1/objava.jsp?urlid=200876&stevilka=3347), [79/2009](http://www.uradni-list.si/1/objava.jsp?urlid=200979&stevilka=3437), [51/2010](http://www.uradni-list.si/1/objava.jsp?urlid=201051&stevilka=2763) in 40/2012- ZUJF), Zakona o štipendiranju (Ur.l.RS, št. 59/07, 63/07, 40/09, 62/10-ZUPJS, 40/12-ZUJF) in 9. člena Statuta Občine Trzin (Ur. vestnik Občine Trzin št. 2/99, 4/00, 5/03, 2/06 in 8/06) na 19. redni seji dne 21.11.2012 sprejel

## SKLEP

Občinski svet Občine Trzin sprejema predlog Pravilnika o štipendiranju v občini Trzin v predloženem besedilu.

Pravilnik o štipendiranju v občini Trzin se objavi v Uradnem vestniku Občine Trzin in začne veljati naslednji dan po objavi.

|  |  |  |
| --- | --- | --- |
|  |  |  |

Številka: 19-3/2012 Župan

Datum: 21.11.2012 Anton PERŠAK, l.r.